Document ID: 32005R0937

NARIADENIE KOMISIE (ES) č. 937/2005
z 20. júna 2005,
ktorým sa stanovuje na obdobie od 1. júla 2004 do 31. marca 2005 výška pomoci na neodzrnenú bavlnu na hospodársky rok 2004/2005
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na Akt o pristúpení Grécka, najmä na jeho protokol č. 4 o bavlne (1),
so zreteľom na nariadenie Rady (ES) č. 1051/2001 z 22. mája 2001 o výrobnej pomoci pre bavlnu (2), najmä na jeho článok 2 ods. 1,
keďže:
(1)
V ods. 1 článku 4 nariadenia Komisie (ES) č. 1591/2001 z 2. augusta 2001, ktorým sa stanovujú podrobné pravidlá pre uplatňovanie programu poskytovania pomoci pre bavlnu (3), sa stanovuje, že najneskôr 30. júna príslušného hospodárskeho roku sa stanoví čiastka pomoci pre neodzrnenú bavlnu uplatniteľná pre každé obdobie, pre ktoré bola určená cena uvedeného výrobku na svetovom trhu.
(2)
V nariadení Komisie (ES) č. 905/2005 (4) sa v súlade s článkom 7 nariadenia (ES) č. 1051/2001 stanovila na hospodársky rok 2004/2005 skutočná produkcia neodzrnenej bavlny, ako aj zníženie smernej ceny, ktoré z toho vyplýva.
(3)
V súlade s článkom 4 ods. 1 nariadenia (ES) č. 1051/2001 sa cena neodzrnenej bavlny na svetom trhu stanovila periodicky počas hospodárskeho roka 2004/2005.
(4)
V dôsledku toho je potrebné stanoviť na hospodársky rok 2004/2005 čiastky pomoci platné na každé obdobie, na ktoré sa určila cena neodzrnenej bavlny na svetovom trhu,
PRIJALA TOTO NARIADENIE:
Článok 1
Na obdobie od 1. júla 2004 do 31. marca 2005 sa čiastky pomoci na neodzrnenú bavlnu, ktoré zodpovedajú cenám na svetovom trhu stanoveným v nariadeniach uvedených v prílohe, stanovujú v uvedenej prílohe počnúc dňom nadobudnutia účinnosti príslušných nariadení.
Článok 2
Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 20. júna 2005

Labels: 2
17
19